స్వచ్ఛమైన సెలయేటి తేట గూటికి చేరిన పాట | Telangana Magazine
స్వచ్ఛమైన సెలయేటి తేట గూటికి చేరిన పాట
ఆధునిక కవిత్వాన్ని సీరియస్‌గా చదువుతున్న పాఠకులకీ, సాధారణంగా కొంతమేరకు అవగాహన ఉన్న పాఠకులకీ నాగరాజు రామస్వామి కవిత్వంలోని భావాత్మక పదజాలం, వర్ణనాత్మకత అందులోని అనుభూతి, ఆర్ధ్రత బోధపడుతుంది.
కొన్ని సామాజిక అంశాలతో సమ్మిళితమై మానసికావేశం, వైయక్తికశీలం, వర్ణనాత్మకత ప్రధానాంశాలుగా సాగిన కవిత్వం సరికొత్త ప్రతీకలతో భావ చిత్రాలతో అలరారింది. ఆధునిక భారతీయ జీవనంలోని సామాజిక, సాంస్కృతిక మార్పులు, విలువలే కవిత్వంలో వివిధ సంప్రదాయాలుగా బలపడ్డాయి. వస్తువును నూతన దృక్కోణంలో ఆవిష్కరించడమే 'శిల్పం'గా మనం చూస్తున్నాం. విషయ సౌష్టవత కూడా కనిపిస్తుంది. రామస్వామి కవిత్వంలో వస్తు నిర్మాణం, శిల్ప సౌష్టవం ఒక సంప్రదాయానికి చెందినదే. ఇందులోని వర్ణన చదివే పాఠకుడిని సంభ్రమాశ్చర్యానికి గురిచేస్తాయి.
రెక్కలు నావే/కొట్టుకుపోయాయి ఇన్నాళ్ళు/పోకిరి గాలిలో/దిగంతాల ఆవలి ఆకాశాన్ని/వెదుక్కుంటూ వెళ్ళిన/అలిగిన అక్షరం/అసంపూర్ణ వాక్యంగా/ఇంటికి తిరిగొచ్చింది". గూటికి చేరిన పాట కవితలోని కవితా పంక్తులివి. వస్తు నిర్మాణంలో వేరువేరు భావ చిత్రాలు కనిపించడంవల్ల ఈ సంపుటిలోని కొన్ని కవితలు ఒక్కొక్కరికీ ఒక్కో విధంగా అర్థం కావచ్చు. దీనికి కవిత్వంలోని అస్పష్టత అనడంకన్నా నవ్య కవితా రూపాలలో సహజంగా వస్తున్న ఒక ధోరణిగా చెప్పవచ్చు.
సంధ్యా ఛాయలో ఉన్న దంపతుల మానసిక స్థితిని, వారి జీవన గమనాన్ని "ఇరు పార్శ్వాలం" అనే కవితలో చెబుతారు. అలాగే వృద్ధాశ్రమంలో వృద్ధ దంపతుల గురించి "ఒంటరి గవాక్షం" అనే కవితలో "అది ఒక వృద్ధాశ్రమం/అన్ని సౌకార్యాలున్న వసతి గృహం/వాళ్ళు కుంకుతున్న సాయంత్రాలు/ప్రవహించడంమాని పడమటి తీరంమీద/పరుచుకున్న నిశ్చల తటాకాలు" అంటూ ఎంతో హృద్యంగా వర్ణించారు. 'అదేనీడ' తరుణోపాయం, మానసలీల, విస్మృత స్వప్నాలు మొదలైన కవితలు వైయక్తిక అనుభూతి, అనుభవాలు, అనుబంధాలలోంచి వచ్చిన కవితలే.
swachchamaina selayeti theta gootiki cherina paata | Telangana Magazine
swachchamaina selayeti theta gootiki cherina paata
aadhunika kavitvaanni seeriyasgaa chaduvutunna paatakulakii, saadhaaranamgaa kontameraku avagaahana unna paatakulakii nagaraju ramaswamy kavitvamloni bhaavaatmaka padajaalam, varnanaatmakata andulooni anubhooti, aardhrata bodhapadutundi.
konni saamaajika amsaalatoe sammilitamai manasikavesam, vaiyaktikaseelam, varnanaatmakata pradhaanaamsaalugaa saagina kavitvam sarikotta prateekalatho bhaava chitraalato alararindi. aadhunika bhaarateeya jeevanamloni saamaajika, saamskrutika maarpulu, viluvale kavitvamlo vividha sampradaayaalugaa balapaddai. vastuvunu noothana drukkonamlo aavishkarinchadame 'shilpam'gaa manam chustunnam. vishaya soushtavata kuudaa kanipistundi. ramaswamy kavitvamlo vastu nirmaanam, shilpa soushtavam oka sampradaayaaniki chendinade. indulooni varnana chadive paatakudini sambhramaascharyaaniki gurichestaayi.
rekkalu naave/kottukupoyayi innaallu/pokiri gaalilo/digantaala aavali aakaasaanni/vedukkuntu vellina/aligina aksharam/asampurna vaakyamgaa/intiki tirigochindi". gootiki cherina paata kavitaloni kavita panktulivi. vastu nirmaanamlo veruveru bhaava chitraalu kanipinchadamvalla ee samputilooni konni kavitalu okkokkariki okko vidhamgaa artham kaavachhu. deeniki kavitvamloni aspashtata anadankanna navya kavita roopaalalo sahajamgaa vastunna oka dhoranigaa cheppavachhu.
sandhya chaayalo unna dampatula maanasika sthitini, vaari jeevana gamanaanni "iru paarshwaalam" ane kavitalo chebutaaru. alaage vruddhaashramamlo vruddha dampatula gurinchi "ontari gavaksham" ane kavitalo "adhi oka vruddhaashramam/anni soukaaryaalunna vasati gruham/vaallu kunkutunna saayantraalu/pravahinchadammaani padamati teerammeeda/paruchukunna nischala tataakaalu" antuu entho hrudyamgaa varninchaaru. 'adeneeda' tarunopayam, maanasaleela, vismruta swapnaalu modalaina kavitalu vaiyaktika anubhooti, anubhavaalu, anubandhaalalonchi vachina kavitale.